Tutlayt n tmacahut tettunefk ad tili d tin isehlen iwakken ad tt-yefhem ugrud wa ad as-yesiweḍ izen, ɣef way-a ad d-naf Dujardin-Lacoste.C tewwi-d ula d nettat awal ɣef tutlayt n tmacahut anda i d-tenna : « Tutlayt n tmacahut d tin fehmen akk medden imi tutlayt iɣef tebna d tushilt, awalen deg-s ttwafernen innan-nsen d usriden »2, daɣen amsiwel yesseqdac leṣwat yemxallafen yettbeddil taɣect-is tikwal tzur, terqiq… akken ad yejbed lwelhan yimsefliden.